Keskustelu:Moccamaster

message: you have linked this to en:Moccamaster and there is no such an article. what do you think about en:Barista? would that be similar? Avjoska 29. heinäkuuta 2006 kello 20.29 (UTC)

message: Artikkelissa väitetään Moccamasterin suodattavan litran kahvia viidessä minuutissa. Käytännön kokemus on ristiriidassa tämän väitteen kanssa. Kun Moccamasteriin lataa täyden pannun, niin keittimelle on turha palata alle varttitunnissa. --Erantala (keskustelu) 11. lokakuuta 2012 kello 15.55 (EEST)
replies: text: Olisikohan keittimessä jotain vikaa? Valmistaja nimittäin lupaa 10 kupillista (1,25 litraa) kahvia kuudessa minuutissa , joten piripintaan (~11 kuppia) ladatun keittimen pitäisi suoriutua urakasta alle seitsemän minuutin. Ehkä noissa on eroja, mutta oma tuntuma on tuota luokkaa; keittimen vieressä jaksaa helposti päivystää täyden pannun tippumisen ajan. Katsotaan löytyisikö tuolle suodatusajalle kunnollinen lähde. --Jukka Kolppanen 11. lokakuuta 2012 kello 18.08 (EEST)
replies: text: : Riippu kait siitä miten mitataan. Väitän, että aika keittimen päälle kytkemisestä siihen, kun kahvia ei enää tiputa pannuun, on huomattavasti pidempi kuin kuusi minuuttia, ei nyt ehkä ihan varttituntia, mutta varttia olen itse pitänyt nyrkkisääntönä kun ei viitsi turhaan kahvinkeittimelle mennä vain todetakseen, ettei kahvi ole vielä tippunut. Voisi jossain vaiheessa käyttää työaikaansa tehokkaasti ja kellottaa Moccamasterin täyden pannun tippumisajan. --Erantala (keskustelu) 11. lokakuuta 2012 kello 20.59 (EEST)
replies: text: :: No joo, onhan tuossa mittaamisessa varmaan "pari" muuttujaa, ja valmistaja nyt tietenkin kehuu tuotteensa. Aikaan vaikuttaa myös keittimen puhtaus, likaiseen keittimeen kertyneet kalkki ja kahvirasva hidastavat prosessia uuteen tai vasta puhdistettuun keittimeen verrattuna aika tehokkaasti. Löysin muuten  tuoreehkon (3/12) Kuluttaja-lehden testin jossa oli Moccamaster mukana. Testitulosten (verkkoversio maksullinen) mukaan 1,1 litran suodatukseen kului Moccamasterilta aikaa 6,5 minuuttia. Tuota voisi periaatteessa käyttää lähteenä, mutta onko tuo tarkka tieto suodatusajasta nyt lopultakaan niin oleellinen tieto artikkelissa? Itse kallistuisin melkein siihen että ei. Tuo kellotus pitää joka tapauksessa itsekin kokeilla ihan mielenkiinnosta. --Jukka Kolppanen 11. lokakuuta 2012 kello 22.31 (EEST)
Nyt on uutta tutkimusta aiheesta. Listaan tulokset alla:
 Moccamasterin kahvinkeittoaika
Tapahtuma                                                                            	Juokseva aika	Kesto
Keitin ladattu, 12 kuppia, virran kytkeminen                                         	0            	
Vesi nousee suodatinsuppiloon                                                        	33 sek       	33 sek
Vesisäiliö tyhjenee ja vettä lakkaa nousemasta suodatinsuppiloon                     	5 min 33 sek 	5 min
Suodatinsuppilossa ei lillu vettä, kahvi lakkaa tippumasta yhtenäisenä vanana pannuun	7 min 3 sek  	1 min 30 sek
Kahvia ei enää tiputa pisaroina pannuun                                              	noin 10 min  	noin 3 min
Yleensä minulla on tapana töissä keittää kahvia niin paljon kun vesisäiliöön vain mahtuu vettä, eli enemmän kuin 12 kuppia. Tämä tietysti pidentää kahvinkeittoaikaa. Jos keitin on jo valmiiksi lämmin, niin vesi alkaa kiehua nopeammin. Eräs kollega kokeili kerran laittaa vedenkeittimestä valmiiksi kuumaa vettä keittimeen, jolloin vesi kiehui erittäin nopeasti ja valui suodatinsuppilosta yli. En tiedä paljonko 12 kuppia on litroissa, mutta kyllä tuossa "litra kahvia viidessä minuutissa" on mainosmaista kaunistelua. --Erantala (keskustelu) 12. lokakuuta 2012 kello 09.25 (EEST)

text: Työpaikalla ja 12 kuppia keittäessä nopeus voi olla valttia. Keitän kotona Rowentalla usein yhden kupin (2dl) ja siihen menee 5 minuuttia katkaisimen syyttämisestä viimeisen tippuvaan tippaan. Kaadan usein vielä ensimmäiset pelkkää vettä lurisseet 0,5 dl uudestaan suodattimeen. Hitaasti valuessa jauhoa tarvitaan tietysti vähemmän, ja kun köyhä maksaa kahvinsa itse ja juo sitä vuodessa aika monta litraa, tämänkin oppii järjelliseksi. --Jarkki66 (keskustelu) 12. lokakuuta 2012 kello 11.37 (EEST)
thread_title:  Litra viidessä minuutissa?!